בית הכנסת הגדול של ואטרה דורניי

בית הכנסת הגדול של ואטרה דורניי (בצרפתית: Templul Mare din Vatra Dornei) הוא בית כנסת בעיר ואטרה דורניי, השוכן ברחוב מיכאי אמינסקו מס.54, למרגלות גבעת רונק. (Runc). הוא נבנה בין השנים 1902–1898 בימי שלטון המנהל האוסטרי במסגרת האימפריה האוסטרו-הונגרית.

היסטוריה
בית הכנסת הגדול נבנה בוואטרה דורניי ב-1902-1898 על מגרש שנתרם על ידי בכנסייה האורתודוקסית הרומנית למרגלות גבעת רונק.
באותה תקופה נבנה עוד בית כנסת יותר קטן ברחוב לוצ'אפרול.

המנהיגים הרוחניים של הקהילה היהודית בוואטרה דורניי היו הרב פרנקל ואחריו הרבנים מרגושס, האב והבן.

מתחם בית הכנסת פעלו "חדר" של תלמוד תורה וגן ילדים. בנוסף היו בו שני חדרים ששימוש את עבודת ועדת הקהילה.

בימי גירוש היהודים לטרנסניסטריה על ידי המשטר אנטונסקו באוקטובר 1941 מספר יהודים הסתתרו בבית הכנסת אבל נתגלו ונשלפו החוצה.

באמצע שנות ה-50 בית הסנסת היה מתמלא באנשים בחגים.

עם התרוקנות הקהילה היהודית בעקבות העלייה לישראל ומותם של הקשישים, בהתחלת המאה ה-21 נשאר בית הכנסת הגדול נשאר בעזובה.
ביולי 2002 בעת הפסקת חשמל פלשו שודדים בבית הכנסת.

ב-2003 העירייה ערכה תיקונים דחופים.

ב-20 בדצמבר 2006 התקיים טקס חנוכה שבו השתתפו הרב אברהם אהרנפלד, נציגי פדרציית הקהילות היהודיות ברומניה, ראש העיר ופרפקט המחוז, נציגי הכנסייה האורתודוקסית הרומנית ונכבדים אחרים.

ב-2007 השלטונות הורו על התערבות חירום לצורך הצלת בניין בית הכנסת המוכר כחלק מהמורשת הלאומית של המדינה. הוחלף הגג ותוקנו הקירות הסדוקים.

בית הכנסת אינו פעיל יותר.

פרטים אדריכליים
בית הכנסת הגדול הוא בניין בסגנון נאו-קלאסי אקלקטי עם יסודות נאו-מורים.

הבניין מצויד בכיפה מלבנית גדולה ובחמישה מפרצים מופרדים בעמודות ובקרניז. בראש החזיתות המזרחית והמערבית מוצגים לוחות הברית.

בפנים הבניין ישנה ספינה מרכזית מוגבהת ושתי ספינות צדדיות, עם גלריות מעץ בקומה - עזרת נשים - הנסמכות על עמודי מתכת דקים..
כיפת בית הכנסת נסמכת על עמודים דומים בגלריות.
התקרה מתחת לכיפה צבועה בכחול ובפינות מצוירות ארבע החיות המוזכרות בפרקי אבות ה,כ:נמר, נשר, צבי ואריה

קיים שימוש ביסודות נאו-מאורים - חלונות בצורת פרסה, נדבכים מקרמיקה, פרופילים בולטים בחלק העליון של החזיתות, קישוטים פנימיים אחדים.

ארון הקודש ממוקם במרכז הקיר המזרחי. זהו מתקן לבנים בסגנון נאו-מורי עם עמודים, ומעליו גילופי עץ: שני אריות השומרים על לוחות הברית. מעליהם מוצגות ידיים בברכת כהנים וכתר. תיבת התורה מוקפת בעמודים נוספים ומעליה נשר מגולף.
הקיר המזרחי מצויר כשער ענק, סגור בפרוכת אדומה. הפרוכת פתוחה מאחורי ארון התורה, ובמרחב הפתוח מתוארים הרים. שני עמודים קורינתיים צבועים המקיפים את השער מעוטרים בכלי נגינה: נבל בצד הדרומי ומצלתיים בצד הצפוני. על המשקוף הצבוע כתוב "ועשו לי מקדש ושכנתי בתוכם" (שמות כה, ח). במרכז הגמלון הצבוע מתואר כתר עם שתי קרניים ועטרה ירוקה. קודקוד הכתר הוא מגן דוד קטן.

ציורי גלגל המזלות בעיגולים זהובים מקשטים את הקירות הצפוני והדרומי, ברווחים שבין ראשי הפרסה של זוגות החלונות בקומת הקרקע. נראה כי ציורים אלה צוירו באמצע המאה העשרים והם אינם תואמים את העיצוב הנאו-מורי המקורי של האולם..

בצד המערבי של אולם התפילה הראשי, ישנו פרוזדור ובו שני חדרים קטנים. אחד מהם שימש כבית מדרש.

הבימה המתומנת מוצבת בצד המערבי במרכז והיא מוקפת במעקות אלגנטיות מקושטים מברזל יצוק. הקירות והתקרה צבועים בצבעים בהירים, לעומת ריהוט בצבע אדמדם.

 גלריה 

ראו גם
 קהילת יהודי ואטרה דורניי

לקריאה נוספת
 Arh.Aristide Streja, Arh.Lucian Schwarz Sinagoga in România, Editura Hasefer, Bucureşti, 2009  (אדריכל ארסטידה סטרז'ה, אדריכל לוצ'יאן שוורץ - בית הכנסת ברומניה הוצאת הספר, בוקרשט, 2009) 

קישורים חיצוניים

Prof. Dr. H. Sternberg - “Dorna-Watra”, în Hugo Gold (ed.) - "Geschichte der Juden in der Bukowina", vol. II (Tel Aviv, 1962), p. 84
 במגזין Formula AS כוכבים שחורים בשמיים בהירים Nr. 1385 27.09.2019 - 03.10.2019 Cătălin Manole 
250px|ממוזער|שמאל|בית הכנסת הגדול של ואטרה דורניי על גלויה מלפני מלחמת העולם השנייה
 - in virtual travel guide templul-mare-vatra-dornei-suceava Alex Petrescu
Center for Jewish Art - Betzalel Narkiss Index of Jewish Arts עם צילומים מ-2010 מאת זאב רדובן

הערות שוליים

קטגוריה:רומניה: בתי כנסת